Poštnina plačana v gotovini.

**URADNI LIST**

**SLOVENSKEGA NARODNO OSVOBODILNEGA SVETA IN NARODNE VLADE SLOVENIJE**

Letnik I/Il. V Ljubljani dne 7. novembra 1945 Številka 50.

VSEBINA:

363. Uredba o ustanovitvi Osrednjega državnega arhiva Slovenijo in arhivskega sveta.

364. Uredba o začasni ureditvi prejemkov viničarjev.

365. Izvolitev sodnikov in prisednikov okrajnih sodišč v Kočevju in v Novem mestu, izvolitev prisednikov okrajnih sodišč v Črnomlju in na Rakeku.

366. Začasna imenovanja v pravosodni službi.

— Uradni popravek.

**Uredbe, odredbe in drugi razglasi**

Narodne vlade Slovenije

363.

**Uredba**

o ustanovitvi Osrednjega državnega arhiva Slovenije in arhivskega sveta

1. člen

Za vso območje federalne Slovenije se ustanovi Osrednji državni arhiv Slovenije v Ljubljani.

Osrednji državni arhiv Slovenije je samostojna držav na ustanova pod neposrednim nadzorstvom ministra za prosveto; vzdržuje ga ministrstvo za prosveto iz posebne proračunske postavke.

2. člen

Osrednji državni arhiv Slovenije ima namen, da zbira in hrani vse zgodovinske ali kulturno-pomembne arhivske predmete in zbirke, zlasti take, ki se tičejo slovenskega narodnostnega ozemlja in slovenskega naroda.

O vseh teh predmetih in zbirkah vodi natančen pregled ter ima v razvidu in pod svojim nadzorstvom vse druge arhive in zbirke arhivalij v Sloveniji.

O varstvu in shrambi arhivov, ki jim grozi propast ali ki so vobče neprimerno hranjeni, odloči po predlogu Osrednjega državnega arhiva Slovenije in arhivskega sveta minister za prosveto.

3. člen

V Osrednji državni arhiv Slovenije se stekajo vse za redno poslovanje že izločene ali pogrešljive zgodovinsko ali znanstveno pomembne arhivalije državnih oblastev in ustanov v območju Slovenije. Državni arhiv Narodnega muzeja v Ljubljani preide z vsemi svojimi sestavinami in vsem inventarjem v Osrednji državni arhiv Slovenije.

V hrambo se mu izroče vse zbirke arhivalij in arhivi, ki so prešli v last ali upravo države; pač pa more na predlog arhivskega sveta minister za prosveto dovoliti, da izven Osrednjega državnega arhiva Slovenije obstoječi državni arhivi delujejo dalje ali da se ustanove novi.

Svoje zbirke more Osrednji državni arhiv Slovenije pomnoževati z volili, darovi in nakupu.

Na željo oblasti, ustanov, gospodarskih podjetij, društev in zasebnikov more sprejeti v hrambo njihove arhive, zbirke arhivalij oziroma arhivske predmete .

4. člen

Uporaba zbirk Osrednjega državnega arhiva je vsa. komur dostopna v mejah arhivskega reda, ki ga na predlog Osrednjega državnega arhiva Slovenije predpiše arhivski svet in potrdi minister za prosveto.

5. člen

Arhivsko osebje sestoji iz ravnatelja, arhivskega strokovnega, pomožnega in tehničnega osebja. Imenuje ga minister za prosveto.

Ravnatelj in arhivsko strokovno osebje (arhivarji) morajo imeti fakultetno izobrazbo ter poznati zgodovinske pomožne vede in upravno zgodovino, kakor določa pravilnik.

6. člen

V ministrstvu za prosveto se ustanovi arhivski svet za območje federalne Slovenije.

Naloga arhivskega sveta je, da s strokovnim svetom podpira ministrstvo za prosveto in tudi druge oblasti v vseh zadevah, ki se tičejo Osrednjega državnega arhiva Slovenije, kakor tudi arhivov (registratur) državnih oblastev v območju federalne Slovenije.

Prav tako skrbi arhivski svet tudi za varstvo arhivalij in drugih pisanih spomenikov, ki so v posesti nedržavnih oblastev, ustanov, društev, podjetij in zasebnikov. Arhivski svet skrbi zlasti tudi, da se izločijo (škartirajo) spisi državnih in drugih uradov, cerkvenih in zasebnih ustanov in kakor koli odsvajajo spisi z vednostjo arhivskega sveta in pod strokovnim arhivskim nadzorstvom.

7. člen

Arhivski svet sestoji iz zastopnikov ministrstva za prosveto, Akademijo znanosti in umetnosti v Ljubljani, univerze, Osrednjega državnega arhiva Slovenije, Narodnega muzeja; Zavoda za zaščito in znanstveno proučevanje kulturnih spomenikov in prirodnih znamenitosti Slovenije in važnejših zgodovinskih društev na območju federalne Slovenije ter eventualno tudi iz drugih, osebnosti, ki bi po svojem znanju ali praktični skušnji utegnile pospeševati naloge arhivskega sveta.

Predsednika, njegovega namestnika in člane arhivskega sveta imenuje minister za prosveto za dobo 3 let.

8. člen

Seje arhivskega sveta sklicuje z določenim dnevnim redom predsednik ali njegov namestnik po potrebi, vendar vsaj dvakrat na leto.

Predsednik more povabiti k sejam tudi zastopnike oblastev, katerih se .tičejo zadeve, ki se obravnavajo; ti imajo le posvetovalen glas.

Arhivski svet sklepa z večino glasov; ob enakem številu glasov odloči predsednikov glas.

O vsaki seji se sestavi zapisnik; podpišeta ga predsednik in zapisnikar.

9. člen

Upravne posle arhivskega sveta opravlja uradništvo, ki ga za to določi minister za prosveto.

10. člen

Podrobnejša določila in navodila o poslovanju Osrednjega državnega arhiva Slovenije in arhivskega sveta izda minister za prosveto.

11. člen

Ta uredba velja od dneva objave v »Uradnem listu«. Ljubljana dne 31. oktobra 1945.

Podpredsednik

Minister za prosveto: Narodne vlade Slovenije:

**Dr. Ferdo Kozak s. r. Dr. Marijan Brecelj s. r.**